
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1463 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 Έγκριση τροποποίησης των διατάξεων του Οργα¬ 
νισμού του Ιδρύματος με την επωνυμία «ΕΛΛΗ¬ 
ΝΙΚΟΝ ΙΔΡΥΜΑ ΕΠΙΜΕΛΕΙΑΣ ΤΟΥ ΠΑΙΔΙΟΥ» που 
κυρώθηκε με το από 7-4-1992 π.δ. (ΦΕΚ 269 Β'). 

ΑΠΟΦΑΣΕΙΣ 

2 Τροποποίηση των με αριθ. 92892/Δ4/11.07.2013 
(Β' 1760) και 72624/Δ4/12-05-2014 (Β' 1329) κοινών 
υπουργικών αποφάσεων και της με αριθ. 71338/ 
Δ4/27-06-2011 (Β' 1573) υπουργικής απόφασης. 

3 Ορισμός Αποφαινομένων Οργάνων για την εκτέλε¬ 
ση του έργου: «Κατασκευή αλιευτικού καταφύγιου 
στη θέση Ξυλοκερατίδι Καταπόλων Αμοργού». 

4 Ορισμός Αποφαινομένων Οργάνων για την εκτέ¬ 
λεση του έργου: «Αλιευτικό καταφύγιο Φούρνων». 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση τροποποίησης των διατάξεων του Οργα¬ 
νισμού του Ιδρύματος με την επωνυμία «ΕΛΛΗ¬ 
ΝΙΚΟΝ ΙΔΡΥΜΑ ΕΠΙΜΕΛΕΙΑΣΤΟΥ ΠΑΙΔΙΟΥ» που 
κυρώθηκε με το από 7-4-1992 π.δ. (ΦΕΚ 269 Β'). 

Ο ΠΡΟΕΔΡΟΣΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της αριθμ. 10241/31-10-1991 πράξης του συμβο¬ 
λαιογράφου Αθηνών Κωνσταντίνου Σπανόπουλου με 
την οποία η Άννα - Μαρία - Λουίζα (Μαριάννα) Λάτση 
συνέστησε κοινωφελές ίδρυμα με την επωνυμία «Ελλη¬ 
νικό Ιδρυμα Επιμέλειας του Παιδιού», 
β) του από 7-4-1992 π.δ. (ΦΕΚ 269 Β'), με το οποίο 
εγκρίθηκε η σύσταση του ανωτέρω ιδρύματος και κυ¬ 
ρώθηκε ο οργανισμός του, 
γ) των άρθρων 51 και 52 του ν. 4182/2013 (ΦΕΚ 185 Α') 
και 

δ) του άρθρου 110 του Αστικού Κώδικα. 


2. Το από 27-7-2017 πρακτικό συνεδρίασης του Διοι¬ 
κητικού Συμβουλίου του ιδρύματος και η από 1 -8-2017 
επιστολή της ιδρύτριας Άννας Μαρίας Λουίζας Λάτση. 

3. Το αριθμ. 185/2009 π.δ/γμα (ΦΕΚ 213 Α') σχετικά με 
την ανασύσταση του Υπουργείου Οικονομικών. 

4. Το αριθμ. 142/2017 π.δ/γμα (ΦΕΚ 181 Α') Οργανι¬ 
σμός του Υπουργείου Οικονομικών. 

5. Το άρθρο 27 του ν. 4320/2015 (ΦΕΚ 29 Α') σύμφω¬ 
να με το οποίο το Υπουργείο Εργασίας και Κοινωνικής 
Αλληλεγγύης μετονομάζεται σε Υπουργείο Εργασίας, 
Κοινωνικής Ασφάλισης και Κοινωνικής Αλληλεγγύης. 

6. Τα αριθμ 125/5-11-2016 (ΦΕΚ 210 Α') και 73/ 
23.9.2015 (ΦΕΚ 116 Α') π.δ/τα περί διορισμού Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών. 

7. Την αριθμ. ΥΠΟΙΚ 0010218 ΕΞ 2016/14-11-2016 
(ΦΕΚ 3696 Β') απόφαση του Πρωθυπουργού και του 
Υπουργού Οικονομικών σχετικά με την ανάθεση αρ¬ 
μοδιοτήτων στην Υφυπουργό Οικονομικών Αικατερίνη 
Παπανάτσιου. 

8. Την αριθμ. Υ28/8-10-2015 (ΦΕΚ 2168 Β') απόφαση 
του Πρωθυπουργού σχετικά μετην ανάθεση αρμοδιοτή¬ 
των στην Αναπληρώτρια Υπουργό Εργασίας, Κοινωνικής 
Ασφάλισης και Κοινωνικής Αλληλεγγύης, Θεανώ Φωτίου. 

Με πρόταση της Υφυπουργού Οικονομικών και της 
Αναπληρώτριας Υπουργού Εργασίας, Κοινωνικής Ασφά¬ 
λισης και Κοινωνικής Αλληλεγγύης, αποφασίζουμε. 

Άρθρο μόνο 

β) Εγκρίνουμε την τροποποίηση του άρθρου 3 (Περι¬ 
ουσία - Πόροι) του ιδρύματος με την επωνυμία «ΕΛΛΗ¬ 
ΝΙΚΟΝ ΙΔΡΥΜΑ ΕΠΙΜΕΛΕΙΑΣΤΟΥ ΠΑΙΔΙΟΥ», λαμβάνο- 
ντας υπόψη το από 27-7-2017 πρακτικό συνεδρίασης 
του Διοικητικού Συμβουλίου του Ιδρύματος και την από 
1-8-2017 επιστολή της ιδρύτριας, ως κατωτέρω: 

«Άρθρο 3 ο» 

Περιουσία - Πόροι 

«1. Περιουσία του Ιδρύματος αποτελεί το χρηματικό 
ποσό των τριακοσίων χιλιάδων δολλαρίων Η.Π.Α. (ΙΙ5Α 
$ 300.000), τα οποία είναι κατατεθειμένα σε έντοκο λο¬ 
γαριασμό στηνΤράπεζα ΕυτσόθηΚ Εγ935Ι35 Α.Ε.Το ανω¬ 
τέρω ποσό διατίθεται κατά την κρίση του Διοικητικού 
Συμβουλίου, μέχριςεξαντλήσεωςτου, προς εκπλήρωση 
του σκοπού του Ιδρύματος. 

Τεύχος ΒΊ 463/27.04.2018 


2. Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές, χορηγίες ή οικονομικές ενι¬ 
σχύσεις φορέων, καθώς και οι κληρονομιές, κληροδοσίες 
και δωρεές, οποιοσδήποτε φυσικού ή νομικού προσώ¬ 
που, προς αυτό καθώς και της ιδρύτριας η οποία θα το 
ενισχύει οικονομικά κατά την κρίση της και αναλόγως 
των αιτημάτων, μετά την εξάντληση της περιουσίας της 
παρ. 1 του παρόντος άρθρου.» 

Στον Υπουργό Οικονομικών, αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 13 Απριλίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρώτρια Υπουργός 

Εργασίας, Κοινωνικής Ασφάλισης Υφυπουργός 

και Κοινωνικής Αλληλεγγύης Οικονομικών 

ΘΕΑΝΩ ΦΩΤΙΟΥ ΑΙΚΑΤΕΡΙΝΗ ΠΑΠΑΝΑΤΣΙΟΥ 


ΑΠΟΦΑΣΕΙΣ 

Αριθμ. 59613 7Δ1 (2) 

Τ ροποποίηση των με αριθ. 92892/Δ4/11 -07-2013 
(Β' 1760) και 72624/Δ4/12-05-2014 (Β' 1329) κοι¬ 
νών υπουργικών αποφάσεων και της με αριθ. 
71338/Δ4/27-06-2011 (Β' 1573) υπουργικής από¬ 
φασης. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ 

"Εχοντας υπόψη: 

1. Τις διατάξεις των παρ. 8,10 και 13 του άρθρου 4 του 
ν. 1566/1985 (ΦΕΚ167 Α') «Δομή και Λειτουργία της πρω¬ 
τοβάθμιας και δευτεροβάθμιας εκπαίδευσης και άλλες 
διατάξεις» σε συνδυασμό με τις διατάξεις των παρ. 1, 
2 και 5 του άρθρου 11 του ν. 1966/1991 (ΦΕΚ 147 Α') 
«Μεταγραφές φοιτητών ΑΕΙ, σπουδαστών ΤΕΙ και άλλες 
διατάξεις» όπως ισχύει. 

2. Τις διατάξεις του άρθρου 24 του ν. 4270/2014 
(ΦΕΚ 143 Α') «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - δη¬ 
μόσιο λογιστικό και άλλες διατάξεις» 

3. Τις διατάξεις του άρθρου 94 του ν. 3852/2010 (ΦΕΚ 87 
Α') «Νέα αρχιτεκτονική της Αυτοδιοίκησης και της Απο¬ 
κεντρωμένης Διοίκησης- Πρόγραμμα Καλλικράτης». 

4. Τις διατάξεις της παρ. 15 του άρθρου 59 του 
ν. 3966/2011 (ΦΕΚ 118 Α') «Θεσμικό Πλαίσιο των Πρό¬ 
τυπων Πειραματικών Σχολείων, Ιδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και εκδόσεων «ΔΙΟΦΑΝΤΟΣ» 


και λοιπές διατάξεις. 

5. Τις διατάξεις του π.δ. 80/2016 (ΦΕΚ 145 Α') «Ανάλη¬ 
ψη Υποχρεώσεων από τους διατάκτες». 

6. Τις διατάξεις του π.δ. 185/2009 (ΦΕΚ 213 Α') «Ανα¬ 
σύσταση Υπουργείου Οικονομικών κλπ». 

7. Τις διατάξεις του π.δ. 111/2014 (ΦΕΚ 178 Α') «Ορ¬ 
γανισμός του Υπουργείου Οικονομικών», όπως ισχύει. 

8. Τις διατάξεις του π.δ. 114/2014 (ΦΕΚ 181 Α') «Οργα¬ 
νισμός Υπουργείου Παιδείας και Θρησκευμάτων», όπως 
ισχύει. 

9. Τις διατάξεις του π.δ. 70/2015 (ΦΕΚ 114 Α') περί«... 
Μετονομασίας του Υπουργείου Πολιτισμού, Παιδείας 
και Θρησκευμάτων σε Υπουργείο Παιδείας, Έρευνας και 
Θρησκευμάτων..» 

10. Τις διατάξεις του με αριθμ. π.δ. 125/2016 
(ΦΕΚ 210 Α') «Διορισμός Υπουργών, Αναπληρωτών 
Υπουργών και Υφυπουργών». 

11. Τη με αριθ. Υ29/8-10-2015 (ΦΕΚ 2168 Β') απόφαση 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη». 

12. Τη με αριθ. 92892/Δ4/11.07.2013 (ΦΕΚ 1760 Β'/ 
19.07.2013) κοινή υπουργική απόφαση με θέμα «Ιδρύ¬ 
σεις, Προαγωγές, Υποβιβασμοί, Συγχωνεύσεις και Καταρ¬ 
γήσεις Δημοτικών Σχολείων και Νηπιαγωγείων». 

13. Τη με αριθ. 71338/Δ4/24-06-2011 (ΦΕΚ 1573 Β'/ 
27-06-2011) υπουργική απόφαση «Υποβιβασμός, Συγ¬ 
χώνευση και Κατάργηση Δημοτικών Σχολείων και Νη¬ 
πιαγωγείων». 

14. Τη με αριθ. 72624/Δ4/12-05-2014 (ΦΕΚ 1329 Β') 
κοινή υπουργική απόφαση «Ιδρύσεις, Προαγωγές, Υπο¬ 
βιβασμοί, Συγχωνεύσεις και Καταργήσεις Δημοτικών 
Σχολείων και Νηπιαγωγείων». 

15. Τις προτάσεις των Περιφερειακών Διευθύνσεων 
Α/θμιας και Β/θμιας Εκπαίδευσης Κρήτης και Στερεάς 
Ελλάδας όπως καταχωρίστηκαν στο πληροφοριακό 
σύστημα ιτιγεςΓιοοΙ, σύμφωνα με την εγκύκλιο με αριθ. 
πρωτ. 154110/Δ1/18-9-2017 του ΥΠΠΕΘ. 

16. Τη με αριθ. πρωτ.Φ2.1 δ/10565/22-12-2017 πρότα¬ 
ση της Περιφερειακής Διεύθυνσης Α/θμιας και Β/θμιας 
Εκπαίδευσης Στερεάς Ελλάδας. 

17. Τη με αριθ. πρωτ. 15082/24-10-2017 πρόταση της 
Διεύθυνσης Π.Ε. Ηρακλείου. 

18. Το με αριθ. πρωτ.14290/24-10-2017 έγγραφο της 
Διεύθυνσης Π.Ε. Εύβοιας. 

19. Τη με αριθ. πρωτ. ν. 2.2/1650/7-11-2017 πρόταση 
της Διεύθυνσης Π.Ε. Φωκίδας. 

20. Τη με αριθ. 865/2017 απόφαση τουΔ.Σ.του Δήμου 
Ηρακλείου. 

21. Τη με αριθ. πρωτ. 143644/23-11-2017 Βεβαίωση δέ¬ 
σμευσης οικονομικών πιστώσεων του Δήμου Η ρακλείου. 

22. Τη με αριθ. πρωτ. 1362/22-11 -2017 Βεβαίωση ανάλη¬ 
ψης δαπάνης λειτουργικών εξόδων της Σχολικής Επιτρο¬ 
πής Πρωτοβάθμιας Εκπαίδευσης του Δήμου Ηρακλείου. 

23. Τη με αριθ. 166/2017 απόφαση τουΔ.Σ.του Δήμου 
Διρφύων-Μεσσαπίων. 

24. Τη με αριθ. πρωτ. 3/18-1-2018 Βεβαίωση ανάληψης 
δαπάνης λειτουργικών εξόδων της Σχολικής Επιτροπής 
Πρωτοβάθμιας Εκπαίδευσηςτου Δήμου Διρφύων-Μεσ- 
σαπίων. 








Τεύχος Β' 1463/27.04.2018 

25. Τη με αριθ. πρωτ. 1120/18-1-2018 Βεβαίωση δέ¬ 
σμευσης οικονομικών πιστώσεων του Δήμου Διρφύων- 
Μεσσαπίων. 

26. Τη με αριθ. 215/2017 απόφαση του Δ.Σ. του Δήμου 
Δωρίδος. 

27. Τη με αριθ. πρωτ. 14226 και 14225/16-11 -2017 Βε¬ 
βαίωση δέσμευσης οικονομικών πιστώσεων του Δήμου 
Δωρίδας. 

28. Τη με αριθ. πρωτ. 38 και 37 /16-11-2017 Βεβαίωση 
ανάληψης δαπάνης λειτουργικών εξόδων της Σχολικής Επι¬ 
τροπής Πρωτοβάθμιας Εκπαίδευσης του Δήμου Δωρίδας. 

29. Τη με αρ. πρωτ. 23162/Β1 /9-2-2018 εισήγηση του 
άρθρου 24 παρ. 5 ε του ν. 4270/2014, όπως αντικα- 
ταστάθηκε με την παρ. 6 του άρθρου 10 του ν. 4337/ 
2015(ΦΕΚ 127 Α'/17-10-2015)η οποία εκδόθηκε από τη 
Γενική Διεύθυνση Οικονομικών Υπηρεσιών του ΥΠΠΕΘ. 

30. Το γεγονός ότι από τις διατάξεις της παρούσας 
κοινής υπουργικής απόφασης προκαλείται δαπάνη σε 
βάρος: α)του κρατικού προϋπολογισμού (Ε.Φ.19-210, 
ΚΑΕ 0227)ύψους 1.200€, η οποία για το τρέχον έτος 
περιορίζεται στα 400€ και β) του προϋπολογισμού του 
Δήμου Διρφύων-Μεσσαπίων (λειτουργικές δαπάνες) 
ύψους 3.600€, η οποία για το τρέχον έτος περιορίζεται 
στα 1.200€ και θα αντιμετωπιστεί από τους ΚΑΠ του οι¬ 
κείου Δήμου, αποφασίζουμε: 

1. Τροποποιείται η με αριθ. 92892/Δ4/11-07-2013 
(ΦΕΚ 1760 Β'/19-07-2013) κοινή υπουργική απόφαση 
με θέμα «Ιδρύσεις, Προαγωγές, Υποβιβασμοί, Συγχω¬ 
νεύσεις και Καταργήσεις Δημοτικών Σχολείων και Νηπι¬ 
αγωγείων» κατά το μέρος που αφορά στη συγχώνευση 
του 1/θεσιου Δημοτικού Σχολείου Καρκαδιώτισσας με 
το 8/θεσιο Δημοτικό Σχολείο Προφήτη Ηλία, ως εξής: 

Καταργείται η συγχώνευση του 1/θέσιου Δημοτικού 
Σχολείου Καρκαδιώτισσας με το 8/θεσιο Δημοτικό Σχο¬ 
λείο Προφήτη Ηλία της Διεύθυνσης Πρωτοβάθμιας Εκ¬ 
παίδευσης Ηρακλείου.(κεφ. Δ, Συγχωνεύσεις σχολικών 
μονάδων, πίνακας Δημοτικά σχολεία, σειρά 15). 

2. Τροποποιείται η με αριθ. 71338/Δ4/27-06-2011 
(ΦΕΚ 1573 Β') υπουργική απόφαση με θέμα «Υποβιβα¬ 
σμός, Συγχώνευση και Κατάργηση Δημοτικών Σχολείων 
και Νηπιαγωγείων» κατά το μέρος που αφορά στη συγ¬ 
χώνευση του 2/θεσιου Δημοτικού Σχολείου Πούρνου με 
το 2/θεσιο Δημοτικό Σχολείο Θεολόγου και το 2/θεσιο 
Δημοτικό Σχολείο Πισσώνα ως εξής: 

Καταργείται η συγχώνευση του 2/θ Δημοτικού Σχολεί¬ 
ου Πούρνου με το 2/θ Δημοτικό Σχολείο Θεολόγου και 
το 2/θεσιο Δημοτικό Σχολείο Πισσώνα, της Διεύθυνσης 
Πρωτοβάθμιας Εκπαίδευσης Εύβοιας (κεφ. Β, Συγχω¬ 
νεύσεις σχολικών μονάδων, πίνακας Δημοτικά σχολεία). 

Συνεχίζει να ισχύει η συγχώνευση του 2/θεσιου Δη¬ 
μοτικού Σχολείου Θεολόγου με το 2/θεσιο Δημοτικό 
Σχολείο Πισσώνα. 

3. Τροποποιείται η με αριθ. 72624/Δ4/12-05-2014 
(ΦΕΚ 1329 Β') κοινή υπουργική απόφαση με θέμα 
«Ιδρύσεις, Προαγωγές, Υποβιβασμοί, Συγχωνεύσεις και 
Καταργήσεις Δημοτικών Σχολείων και Νηπιαγωγείων» 
κατά το μέρος που αφορά στη συγχώνευση του 2/θεσι- 
ου Δημοτικού Σχολείου Μαραθιά με το 6/θεσιο Δημο¬ 
τικό Σχολείο Ευπαλίου και τη συγχώνευση του 1/θεσιου 


Νηπιαγωγείου Μαραθιά με το 1/θεσιο Νηπιαγωγείο Ευ¬ 
παλίου ως εξής: 

Καταργείται η συγχώνευση του 2/θ Δημοτικού Σχο¬ 
λείου Μαραθιά με το 6/θ Δημοτικό Σχολείο Ευπαλίου, 
της Διεύθυνσης Πρωτοβάθμιας Εκπαίδευσης Φωκίδας 
(κεφ. Δ, Συγχωνεύσεις σχολικών μονάδων, πίνακας Δη¬ 
μοτικά σχολεία, σειρά 64). 

Καταργείται η συγχώνευση του 1/θ Νηπιαγωγείου Μα¬ 
ραθιά με το 1 /θ Νηπιαγωγείο Ευπαλίου, της Διεύθυνσης 
Πρωτοβάθμιας Εκπαίδευσης Φωκίδας (κεφ. Δ, Συγχωνεύ¬ 
σεις σχολικών μονάδων πίνακας Νηπιαγωγεία, σειρά 36). 

4. Οι σχολικές μονάδες: Δημοτικό Σχολείο Καρκαδιώ¬ 
τισσας, Δημοτικό Σχολείο Προφήτη Ηλία, Δημοτικό Σχο¬ 
λείο Πούρνου, Δημοτικό Σχολείο Μαραθιά, Δημοτικό 
Σχολείο Ευπαλίου, Νηπιαγωγείο Μαραθιά και Νηπιαγω¬ 
γείο Ευπαλίου, από το σχολικό έτος 2018-2019 συνεχί¬ 
ζουν την αυτοτελή λειτουργία τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Απριλίου 2018 
Οι Υπουργοί 

Παιδείας Έρευνας Αναπληρωτής 

και Θρησκευμάτων Υπουργός Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 3122.1 -ΤΙ 9Β/27 203/2018 (3) 

Ορισμός Αποφαινομένων Οργάνων για την εκτέ¬ 
λεση του έργου: «Κατασκευή αλιευτικού κατα¬ 
φύγιου στη θέση Ξυλοκερατίδι Καταπόλων 
Αμοργού». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

α.Το ν. 2932/2001 (Α' 145), άρθρο δέκατο όγδοο, «Αρ¬ 
μοδιότητες Γενικής Γραμματείας Λιμένων και Λιμενικής 
Πολιτικής». 

β.Τον. 3044/2002 (ΑΊ97) (Άρθρο Μπαρ. 1 περίπτωση 
δ) όπως αντικαταστάθηκε από το ν. 3153/2003 (Άρθρο 
44 παρ. 1) «Θέματα Λιμενικής Πολιτικής». 

γ.Το π.δ. 70/2015 (Α' 114) «...Ανασύσταση του Υπουρ¬ 
γείου Ναυτιλίας και Αιγαίου και μετονομασία του σε 
Υπουργείο Ναυτιλίας και Νησιωτικής Πολιτικής...». 

δ. Το π.δ. 125/2016 (Α' 210): «Διορισμός Υπουργών, 
Αναπληρωτών Υπουργών και Υφυπουργών». 

ε. Το π.δ. 13/2018 (26 Α720-02-2018): «Οργανισμός 
Υπουργείου Ναυτιλίας και Νησιωτικής Πολιτικής». 

στ. Το αρ.πρωτ. 36/14-03-2018 έγγραφο του Δημο¬ 
τικού Λιμενικού Ταμείου Αμοργού με συνημμένη την 
υπ'αρίθμ. 15/2018 (ΑΔΑ: Ψ5ΛΟΩΨΡ-Τ1 Δ) απόφαση Δ.Σ. 
του Δ.Λ.Τ. Αμοργού. 

ζ. Το αρ. πρωτ. 873/14-03-2018 έγγραφο του Δήμου 
Αμοργού. 

η. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 463/27.04.2018 


Ι.Τον ορισμό του Διοικητικού Συμβουλίου του Δ.Λ.Τ. 
Αμοργού ως Προϊσταμένη Αρχή και ως Διευθύνουσα 
Υπηρεσία την Τεχνική Υπηρεσία του Δήμου Αμοργού, 
για την εκτέλεση του έργου: «Κατασκευή Αλιευτικού 
Καταφυγίου στο Ξυλοκερατίδι Καταπόλων Αμοργού» 
προϋπολογισμού 2.140.000,00 ευρώ, με Φ.Π.Α. 

2. Να ληφθούν όλες οι απαιτούμενες από τη νομοθεσία 
άδειες και εγκρίσεις που αφορούν στην εκτέλεση του εν 
λόγω έργου. 

3. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Απριλίου 2018 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 3122.1 -Τ28Α/27 184/2018 (4) 

Ορισμός Αποφαινομένων Οργάνων για την εκτέ¬ 
λεση του έργου: «Αλιευτικό καταφύγιο Φούρνων». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

α. Το ν. 2932/2001 (ΦΕΚ Α' 145), άρθρο δέκατο όγδοο, 
«Αρμοδιότητες Γενικής Γραμματείας Λιμένων και Λιμε¬ 
νικής Πολιτικής». 

β. Το ν. 3044/2002 (ΦΕΚ ΑΊ97) (Άρθρο 14 παρ. 1 πε¬ 
ρίπτωση δ) όπως αντικαταστάθηκε από το ν. 3153/2003 
(Άρθρο 44 παρ. 1) «Θέματα Λιμενικής Πολιτικής». 

γ. Το π.δ. 13/2018 (Α' 26): «Οργανισμός Υπουργείου 
Ναυτιλίας και Νησιωτικής Πολιτικής». 


δ.Το π.δ. 70/2015 (Α' 114) «...Ανασύσταση του Υπουρ¬ 
γείου Ναυτιλίας και Αιγαίου και μετονομασία του σε 
Υπουργείο Ναυτιλίας και Νησιωτικής Πολιτικής...». 

στ. Το π.δ. 125/2016 (Α'210): «Διορισμός Υπουργών, 
Αναπληρωτών Υπουργών και Υφυπουργών». 

ζ.Το αρ. πρωτ. 189/06-03-2018 έγγραφο του Λιμενικού 
Ταμείου Ικαρίας με συνημμένη την υπ'αρίθμ. 04/2018 
ορθή επανάληψη (ΑΔΑ: ΩΟΣ4465ΞΞΤ-4ΤΧ) πράξη της 
Λιμενικής Επιτροπής του Λ.Τ. Ικαρίας και την υπ'αρίθμ. 
25/2018 (ΑΔΑ: 65ΠΦ7ΛΩ-ΘΦΗ) απόφαση του Περιφε¬ 
ρειακού Συμβουλίου Βορείου Αιγαίου. 

η. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

1. Τον ορισμό του Τμήματος Συγκοινωνιακών Έργων 
της Περιφερειακής Ενότητας Σάμου ως Διευθύνουσας 
Υπηρεσίας και ως Προϊστάμενη Αρχή σύμφωνα με τις δι¬ 
ατάξεις του π.δ. 7/2013 (ΦΕΚ 26 Α'/31-01 -2013), τον Προϊ¬ 
στάμενο της ΔιεύθυνσηςΤεχνικών Έργων Περιφερειακής 
Ενότητας Σάμου της Περιφέρειας Βορείου Αιγαίου, που 
έχει έδρα στη Σάμο, με την επιφύλαξη της παραγράφου 
2 του άρθρου 3 του ίδιου Διατάγματος για άσκηση συ¬ 
γκεκριμένων αρμοδιοτήτων Προϊσταμένης Αρχής από 
την Οικονομική Επιτροπή Περιφέρειας Βορείου Αιγαί¬ 
ου, για την εκτέλεση του έργου: «Αλιευτικό Καταφύγιο 
Φούρνων» προϋπολογισμού 5.265.000,00 ευρώ, με Φ.Π.Α. 

2. Να ληφθούν όλες οι απαιτούμενες από τη νομοθεσία 
άδειες και εγκρίσεις που αφορούν στην εκτέλεση του εν 
λόγω έργου. 

3. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Απριλίου 2018 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

